Document ID: /roh_data/filtered/fineweb-2-filterrobots_roh.jsonl.gz/26888

Amt für Landwirtschaft und Geoinformation
Uffizi d'agricultura e da geoinfurmaziun
Ufficio per l'agricoltura e la geoinformazione
Leiter Hochbautel +41 81 257 <email-pii>
Tras las meglieraziuns da structura en il sectur da la construcziun auta agricula ans engaschain nus per la meglieraziun da las cundiziuns da viver e da las relaziuns economicas da las famiglias purilas. Ellas survegnan structuras da manaschi adequatas e pon reagir pli svelt e meglier sin las midadas dal martgà. I vegnan pajadas contribuziuns betg rembursablas per construir u per renovar edifizis d'economia per animals che maglian pavel setg sco er per construir u per renovar edifizis communabels sco alps e chascharias. L'autezza da las tariffas da contribuziun variescha tut tenor la zona e la mesira da construcziun.
Tar la construcziun auta agricula elavurain nus circa 35 dumondas da contribuziun per onn, tut tenor ils credits che ans stattan a disposiziun. Nus infurmain las puras ed ils purs davart la procedura da project ed als cussegliain en dumondas da la tecnica da construcziun. Ultra da quai examinain e giuditgain nus projects da construcziun auta ed inoltrain la dumonda da conceder contribuziuns al departament cumpetent ed a l'Uffizi federal d'agricultura.
Per survegnir subvenziuns da la construcziun auta agricula ston vegnir observadas las prescripziuns da la legislaziun davart la protecziun da la natira, da la patria, da l'ambient e da las auas sco er da la planisaziun dal territori, da la protecziun dals animals e da la prevenziun d'accidents.